**OB**Č**INSKI SVET**

**OBČINE KIDRIČEVO**

**ZADEVA: PREDLOG Odloka o nekategoriziranih cestah v Občini Kidričevo – II. obravnava**

**Namen:** Sprejem odloka v II. obravnavi

**Pravna podlaga:**

* Zakon o prekrških (Uradni list RS, št. 3/07 (ZP-1-UPB4),
* Statut Občine Kidričevo (Uradno glasilo slovenskih občin, št. 62/2016, 16/2018),

**Obrazložitev:** V prilogi

**Predlog sklepa:** Občinski svet Občine Kidričevo sprejme Odlok o nekategoriziranih cestah v

Občini Kidričevo v II. obravnavi**.**

**Anton Leskovar,**

Ž U P A N

**PRILOGE:**

1. Obrazložitev,

2. Usklajeno besedilo predloga Odloka o nekategoriziranih cestah v Občini Kidričevo za II. obravnavo.

**Številka:**

**Datum:**

**ZADEVA:** Obrazložitev k predloguOdloka o nekategoriziranih cestah v Občini Kidričevo za II. obravnavo.

**1.) UVOD**

Občinski svet Občine Kidričevo je na 9. seji dne 12.12.2019 sprejel predlog Odloka o nekategoriziranih cestah v Občini Kidričevo v prvi obravnavi in podal pripombe.

**2.) PRIPOMBE IN PREDLOGI K ODLOKU**

K predlogu Odloka o nekategoriziranih cestah v Občini Kidričevo so bile podane pripombe in predlogi

**3.) OBRAZLOŽITVE NA PRIPOMBE**

**Pripomba na 4. odstavek 13. člena (varovalni pas)**

Odlok o nekategoriziranih cestah bo kot podlaga služil predvsem za ureditev razmer na nekategoriziranih cestah v smislu, omejevanja in preprečevanja nezakonitih posegov v naravno okolje in posledično neracionalnega ravnanja s proračunskimi sredstvi za vzdrževanje nekategoriziranih cest. Celovito gledano bo preko organov nadzora možno te ceste in poti bolje zavarovati in nadzorovati.

Zakon o cestah (Uradni list RS, št. [109/10](http://www.uradni-list.si/1/objava.jsp?sop=2010-01-5732), [48/12](http://www.uradni-list.si/1/objava.jsp?sop=2012-01-2012), [36/14](http://www.uradni-list.si/1/objava.jsp?sop=2014-01-1474) – odl. US, [46/15](http://www.uradni-list.si/1/objava.jsp?sop=2015-01-1878) in [10/18](http://www.uradni-list.si/1/objava.jsp?sop=2018-01-0411)) ( v nadaljevanju : zakon) v 2. členu 75. in 76. odstavka določa, da varstvo javne ceste sestavljajo ukrepi, ki so potrebni zaradi zaščite ceste in varnosti njenih uporabnikov ter zaradi omejevanja posegov v cesto in njen varovalni pas. Varovalni pas je v skladu 76. odstavkom 2. člena zakona prostor ob javni cesti, v katerem je raba prostora omejena. Tudi 1. odstavek 97. člen zakona določa, da je raba prostora v varovalnem pasu omejena, kar pomeni, da je za morebitne posege v območju varovalnega pasu potrebno dovoljenje upravljavca, v kolikor se izvajajo oziroma bi se izvajali posegi, s katerimi bi bili prizadeti interesi varovanja ceste, prometa na njej, njene širitve zaradi prihodnjega razvoja prometa ter varovanja njenega videza.

Varovalni pas je seveda namenjen predvsem ohranitvi ceste, preprečitvi gradenj, izkopov in kakršnihkoli drugih del na pripadajočih zemljiščih, ki bi preprečevale uporabo ceste, zviševale stroške v občinskem proračunu za vzdrževanje in popravil cest.

**Pripomba na 8 odstavek 14 člena (visoko nasadne poljščine)**

V okviru dosedanjih pregledov in kontrol na poljskih cestah se že vrsto let ugotavlja, da nekateri lastniki kmetijskih zemljišč obdelavo tal in setev opravijo v cestno telo. S to omejitvijo želimo doseči, da so posevki, tudi koruze, sicer dovoljeni, vendar ne v cestno telo oz. na tak način, da posevek poslabša in onemogoča preglednost, prevoznost ali drugače ovira promet ali poškoduje NC. To pa ne pomeni, da posevek v varovalnem pasu ne bi bil dovoljen. Prepoved je vezana na varen in neoviran promet.

**Pripomba na 14 odstavek 14 člena (sneg)**

Nanos snega na nekategoriziranih cestah je vezan na zimsko pluženje in odstranjevanje in čiščenje snega na površinah ob cestah in nanos snega na NC (gre za ceste, ki vodijo iz območjih naselij iz stavbnih zemljišč na kmetijska zemljišča), (npr: območje Pšeničnik, območje gramoznic, zaključkov vasi in dostopa do kmetijskih zemljišč,…..)

**Pripomba na 1. odstavek 14. člena ( odplake)**

Prvi odstavek 14. člena odloka določa, da je na nekategorizirane ceste prepovedano odvajati vodo, odplake in druge tekočine, pri čemer je mišljena meteorna voda, voda ki zastaja na njivah zaradi dežja in se z ukrepom usmeri na cesto, odplake vseh vrst in druge tekočine (nafta, bencin, olja, gnojnica, škropiva,…). Določilo ostaja. Prepoved je vezana na varen in neoviran promet in na varstvo okolja.

**Pripomba na 15 člen (prvo opozorilo, prvi opomin)**

15. členu se doda nov odstavek, ki se oštevilči z (1), preostali določili se preštevilčita v (2) in (3). Besedilo v novem 1. odstavku se glasi: »*Prva kršitev določil 8., 9.,13. in 14 odstavka 14. člena odloka se kaznuje s pisnim opominom. Vsaka nadaljnja kršitev teh odstavkov pa se oglobi v skladu z določili 2. in 3. odstavka tega člena«.*

**Pripomba sezonsko delo**

Določilo, da se v času sezonskega dela ceste počistijo po končanem delu, ni potrebno. Globe se bodo izrekale šele po izdanem pisnem opominu, pri čemer bo upoštevana narava del in zaključek le teh. Z odlokom zagotavljamo varen in neoviran promet in varovanje okolja, racionalno ravnanje s proračunskimi sredstvi, stanje in nadzor nad uporabo cest.

Občinskemu svetu Občine Kidričevo predlagamo, da po obravnavi usklajenega besedila predloga Odloka o nekategoriziranih cestah v Občini Kidričevo na seji občinskega sveta, sprejme Odlok o nekategoriziranih cestah v Občini Kidričevo v II. obravnavi.

mag. Mojca Meško

Na podlagi 29. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18), 95. člena Zakona o cestah (Uradni list RS, št. 109/10, 48/12, 36/14 - odl. US, 46/15, 10/18), 3., 1. in 45. člena Zakona o prekrških (Uradni list RS, št. 29/11 - uradno prečiščeno besedilo, 21/13, 111/13, 74/14 - odl. US, 92/14 - odl. US, 32/16, 15/17 - odl. US, 27/17 - ZPro) in \_\_. člena Statuta Občine Kidričevo je Občinski svet Občine Kidričevo na \_\_\_\_\_. seji dne \_\_\_\_\_\_\_sprejel

**O D L O K   
o nekategoriziranih cestah v Občini Kidričevo**

[1. SPLOŠNE DOLOČBE](https://www.uradni-list.si/glasilo-uradni-list-rs/vsebina/" \l "1.%C2%A0SPLO%C5%A0NE%C2%A0DOLO%C4%8CBE)

**[1. člen](https://www.uradni-list.si/glasilo-uradni-list-rs/vsebina/" \l "1.%C2%A0%C4%8Dlen)**

S tem odlokom so opredeljene nekategorizirane javne ceste in poti v lasti Občine Kidričevo (v nadaljevanju: občina), upravljanje, uporaba, vzdrževanje in upravljavci.

**[2. člen](https://www.uradni-list.si/glasilo-uradni-list-rs/vsebina/" \l "2.%C2%A0%C4%8Dlen)**

Nekategorizirana cesta je vsaka prometna površina, ki ni kategorizirana v skladu z zakonom, ki ureja javne ceste kot javna cesta (lokalna cesta LC, lokalna zbirna cesta LZ, lokalna krajevna cesta LK, javna pot JP) in na kateri se opravlja promet na način ali pod pogoji, ki jih v skladu s predpisi o varnosti cestnega prometa določi lastnik ali od njega pooblaščeni upravljavec te prometne površine (dovozne ceste, pristopi do objektov ter zemljišč, funkcionalne prometne površine ob objektih, avtobusne postaje in postajališča ter podobno).

**[3. člen](https://www.uradni-list.si/glasilo-uradni-list-rs/vsebina/" \l "3.%C2%A0%C4%8Dlen)**

Nekategorizirana cesta je vsaka cesta ali pot, ki je zemljiškoknjižno vpisana kot javno dobro v lasti občine ali je v lasti občine in ima status ceste ali poti.

**[4. člen](https://www.uradni-list.si/glasilo-uradni-list-rs/vsebina/" \l "4.%C2%A0%C4%8Dlen)**

Nekategorizirana cesta preneha, ko preneha služiti splošnemu namenu za promet.

**[5. člen](https://www.uradni-list.si/glasilo-uradni-list-rs/vsebina/" \l "5.%C2%A0%C4%8Dlen)**

Na nekategoriziranih cestah so dovoljene služnosti za potrebe infrastrukturnih napeljav, vendar v obsegu, ki bistveno ne posega in ne omejuje namembnosti le-teh.

[2. UPRAVLJANJE](https://www.uradni-list.si/glasilo-uradni-list-rs/vsebina/" \l "2.%C2%A0UPRAVLJANJE)

**[6. člen](https://www.uradni-list.si/glasilo-uradni-list-rs/vsebina/" \l "6.%C2%A0%C4%8Dlen)**

Upravljavec nekategoriziranih cest je občina.

**[7. člen](https://www.uradni-list.si/glasilo-uradni-list-rs/vsebina/" \l "7.%C2%A0%C4%8Dlen)**

Upravljavec sam neposredno upravlja z nekategoriziranimi cestami, lahko pa v celoti ali delno pooblasti pristojno krajevno skupnost ali drugo pravno osebo.

**[8. člen](https://www.uradni-list.si/glasilo-uradni-list-rs/vsebina/" \l "8.%C2%A0%C4%8Dlen)**

(1) Uporaba nekategoriziranih cest po tem odloku je javna.

(2) Meje uporabe po prvem odstavku predstavljajo:

* meje parcel, po katerih poteka nekategorizirana cesta,
* omejitve, ki izhajajo iz obstoječe prometne signalizacije,
* zgornja meja dopustnosti hrupa in izpuhov vozil v skladu s predpisi.

**[9. člen](https://www.uradni-list.si/glasilo-uradni-list-rs/vsebina/" \l "9.%C2%A0%C4%8Dlen)**

(1) Vsaka uporaba nekategorizirane ceste izven dopustnih meja po tem odloku se šteje za čezmerno uporabo in je mogoča le z dovoljenjem upravljavca. Pisno dovoljenje se izda na podlagi prošnje.   
(2) Upravljavec lahko zniža osno obremenitev nekategoriziranih cest v primeru poslabšanih voznih razmer.

[3. VZDRŽEVANJE](https://www.uradni-list.si/glasilo-uradni-list-rs/vsebina/" \l "3.%C2%A0VZDR%C5%BDEVANJE)

**[10. člen](https://www.uradni-list.si/glasilo-uradni-list-rs/vsebina/" \l "10.%C2%A0%C4%8Dlen)**

Sredstva za tekoče in investicijsko vzdrževanje nekategoriziranih cest zagotavlja upravljavec v okviru svojega proračuna in iz drugih virov z namenom ohranitve in izboljšanja stanja nekategoriziranih cest v skladu z letnim planom.

**[11. člen](https://www.uradni-list.si/glasilo-uradni-list-rs/vsebina/" \l "11.%C2%A0%C4%8Dlen)**

(1) Tekoče vzdrževanje obsega nadzor nad prevoznostjo, vzdrževanje vozišča, zavarovanje pobočij, usekov, nasipov, odpravo poškodb in odstranjevanje ovir, nastalih zaradi elementarnih nesreč ali povzročenih s strani uporabnikov cest v okviru razpoložljivih sredstev upravljavca.   
(2) Investicijsko vzdrževanje se predvidi v letnih planih upravljavca.

**[12. člen](https://www.uradni-list.si/glasilo-uradni-list-rs/vsebina/" \l "12.%C2%A0%C4%8Dlen)**

Nekategorizirane ceste morajo biti opremljene s potrebno prometno signalizacijo in prometno opremo. Upravljavec skrbi za postavitev in vzdrževanje prometne signalizacije na nekategoriziranih cestah.

[4. VAROVANJE PROMETA NA NEKATEGORIZIRANIH CESTAH](https://www.uradni-list.si/glasilo-uradni-list-rs/vsebina/" \l "4.%C2%A0VAROVANJE%C2%A0PROMETA%C2%A0NA%C2%A0NEKATEGORIZIRANIH%C2%A0CESTAH)

**[13. člen](https://www.uradni-list.si/glasilo-uradni-list-rs/vsebina/" \l "13.%C2%A0%C4%8Dlen)**

(1) V funkciji preprečevanja škodljivih vplivov posegov v prostor ob nekategorizirani cesti na nekategorizirano cesto in promet na njej je ob teh cestah varovalni pas, v katerem je raba prostora omejena.   
(2) Gradnja ali rekonstrukcija gradbenih objektov ter postavljanje kakršnihkoli drugih objektov in naprav v varovalnem pasu nekategorizirane občinske ceste so dovoljeni le s soglasjem občinske uprave.   
(3) Občinska uprava izda soglasje iz prejšnjega odstavka, če s predlaganim posegom v varovalnem pasu niso prizadeti interesi varovanja nekategorizirane občinske ceste in prometa na njej, njene širitve zaradi razvoja prometa in morebitnih gradenj javne infrastrukture.

(4) Varovalni pas na nekategoriziranih občinskih cestah znaša 3 m na vsako stran zunanjega roba cestnega sveta.

(5) Določbe tega člena se ne uporabljajo za območja, urejena s prostorskimi izvedbenimi akti Občine Kidričevo.

**[14. člen](https://www.uradni-list.si/glasilo-uradni-list-rs/vsebina/" \l "14.%C2%A0%C4%8Dlen)**

Za zagotovitev varnega in neoviranega prometa na nekategoriziranih cestah (v nadaljevanju: NC) je prepovedano:   
1. odvajati na NC vodo, odplake ali druge tekočine,

2. puščati na NC sneg ali led, ki pade ali zdrsne na površino NC,

3. ovirati odtekanje vode iz NC,

4. puščati na NC živali brez nadzorstva, napajati živino v cestnem svetu ali graditi ob NC napajališče za živali,

5. namerno zažigati ob NC strnišča, odpadne ali druge gorljive snovi,

6. z mazili ali drugimi snovmi zamastiti ali drugače onesnažiti NC,

7. voziti ali parkirati po delu NC, ki ni namenjen za vožnjo z vozili, razen če sta parkiranje in ustavljanje izrecno dovoljena,

8. postavljati ograje, zasaditi živo mejo, drevje, trto ali druge visokonasadne poljščine, nameščati les, opeko in drugi material ali predmete, če se s tem poslabša ali onemogoča preglednost in prevoznost NC ali drugače ovira ali ogroža promet ali če se s tem kakorkoli poškoduje NC,

9. obračati na NC traktorje, živali, pluge in drugo kmetijsko orodje in opremo, tako da s tem ovira ali drugače ogroža promet na NC ali kakorkoli poškoduje NC,

10. nameščati in uporabljati na NC ali ob njej luči in druge svetlobne naprave, ki bi lahko ovirale ali ogrožale promet,

11. vlačiti po NC hlode, veje, skale in podobne predmete kot tudi pluge, brane in drugo kmetijsko mehanizacijo ter druge dele tovora,

12. spuščati po brežinah ob NC kamenje, les ali drug material ali predmete,

13. uporabljati za dostop na NC kraj izven območja obstoječih priključkov nanjo,

14. puščati ali metati na NC kakršnekoli predmete, sneg, razsipati po NC sipek material ali kako drugače onesnaževati NC.

[5. KAZENSKE DOLOČBE](https://www.uradni-list.si/glasilo-uradni-list-rs/vsebina/" \l "5.%C2%A0KAZENSKE%C2%A0DOLO%C4%8CBE)

**[15. člen](https://www.uradni-list.si/glasilo-uradni-list-rs/vsebina/" \l "15.%C2%A0%C4%8Dlen)**

1. Prva kršitev določil 8., 9.,13. in 14 odstavka 14. člena odloka se kaznuje s pisnim opominom. Vsaka nadaljnja kršitev teh odstavkov pa se oglobi v skladu z določili 2. in 3. odstavka tega člena«.
2. Z globo 800 EUR se kaznuje za prekršek pravna oseba, ki krši določila 8., 9., 13. in 14. člena tega odloka.
3. Z globo 300 EUR se kaznuje za prekršek iz prvega odstavka tega člena posameznik oziroma odgovorna oseba pravne osebe.

[6. PREHODNE IN KONČNE DOLOČBE](https://www.uradni-list.si/glasilo-uradni-list-rs/vsebina/" \l "6.%C2%A0PREHODNE%C2%A0IN%C2%A0KON%C4%8CNE%C2%A0DOLO%C4%8CBE)

**[16. člen](https://www.uradni-list.si/glasilo-uradni-list-rs/vsebina/" \l "16.%C2%A0%C4%8Dlen)**

Nekategorizirane ceste v Občini Kidričevo so prikazane v tabeli, ki je sestavni del tega odloka.

Skupna dolžina nekategoriziranih cest znaša 213 860 m.

**[17. člen](https://www.uradni-list.si/glasilo-uradni-list-rs/vsebina/" \l "17.%C2%A0%C4%8Dlen)**

Grafični del, kot priloga, je sestavni del tega odloka.

**[18. člen](https://www.uradni-list.si/glasilo-uradni-list-rs/vsebina/" \l "18.%C2%A0%C4%8Dlen)**

Nadzor nad izvajanjem tega odloka opravlja medobčinski inšpektorat.

**[19. člen](https://www.uradni-list.si/glasilo-uradni-list-rs/vsebina/" \l "19.%C2%A0%C4%8Dlen)**

Ta odlok začne veljati osmi dan po objavi v Uradnem glasilu slovenskih občin.

Datum:

Številka:

**Župan   
 Občine Kidričevo  
 Anton Leskovar**